Σφυρίδα με μπάμιες, φρέσκια ντομάτα και δυόσμο
Ο συνδυασμός ψαριού και μπάμιας είναι αξεπέραστος, αν και δεν είναι ο πλέον συνηθισμένος. Το ωμό ελαιόλαδο και ο φρέσκος δυόσμος στο τέλος κάνουν τη διαφορά.
1 κιλό μπάμιες,  50 ml ελαιόλαδο, 60 ml ξίδι , 4 φέτες σφυρίδας περίπου , 250 γρ. η μία 1 κιλό ντομάτες ξεφλουδισμένες και κομμένες σε κύβους 1 εκ. , 350 γρ. κρεμμύδια, κομμένα σε ψιλά καρέ , 100 ml λευκό, ξηρό κρασί, 1 - 2 σκελίδες σκόρδου ολόκληρες (ή όσο σκόρδο μάς αρέσει) , 1 φύλλο δάφνης , 1 κουτ. σούπας θυμάρι ξερό, τριμμένο
Για την σφυρίδα με μπάμιες, φρέσκια ντομάτα, θυμάρι και δυόσμο, πλένουμε τις μπάμιες και τις στραγγίζουμε. Τις καθαρίζουμε με ένα κοφτερό μαχαιράκι «ξεφλουδίζοντας» το κοτσανάκι γύρω-γύρω, αφήνοντας έναν κώνο, χωρίς να ανοίξουμε τρύπα προς το εσωτερικό και τα σπόρια, για να μη διαλυθεί ο καρπός.Ζεσταίνουμε σε μια φαρδιά κατσαρόλα το λάδι και σοτάρουμε τις μπάμιες για 5 λεπτά, ανακατεύοντας απαλά με μια ξύλινη κουτάλα, για να μη διαλυθούν. Ρίχνουμε το ξίδι και αφήνουμε περίπου 3 λεπτά, να εξατμιστεί. Αποσύρουμε από τη φωτιά. Με αυτόν τον τρόπο περιορίζουμε τη βλέννα που βγάζουν οι μπάμιες.Σε μια φαρδιά κατσαρόλα σοτάρουμε το κρεμμύδι με 150 ml από το ελαιόλαδο σε μέτρια φωτιά για περίπου 10 λεπτά, μέχρι να μαλακώσει και να γλυκάνει.Προσθέτουμε την ντομάτα, αλατοπίπερο και σιγοψήνουμε για περίπου 40 λεπτά, μέχρι να δέσει η σάλτσα.Προθερμαίνουμε το φούρνο στους 190° C.Σε μια γάστρα τακτοποιούμε τις μπάμιες και τις αλατοπιπερώνουμε. Αλατίζουμε τις φέτες ψαριού καλά και τις βάζουμε ανάμεσα στις μπάμιες. Ρίχνουμε ομοιόμορφα τη σάλτσα ντομάτας, το σκόρδο, τη δάφνη και το θυμάρι. Σκεπάζουμε τη γάστρα και ψήνουμε για περίπου 35 λεπτά ή μέχρι να γίνει το ψάρι.Ξεφουρνίζουμε, ανοίγουμε προσεκτικά το καπάκι, για να μην καούμε, και ρίχνουμε το δυόσμο και το υπόλοιπο ελαιόλαδο. Κλείνουμε με το καπάκι και αφήνουμε το σφυρίδα με μπάμιες, φρέσκια ντομάτα, θυμάρι και δυόσμο για 20 λεπτά , να «ξεκουραστεί».
Μπάμιες,Ντομάτα,Ψάρι